แถลงการณ์ฉบับที่ 16 พระเจ้าอยู่หัวฯ ประทับโรงพยาบาลศิริราช
 ถวายออกซิเจนเพื่อให้ระดับออกซิเจนในกระแสพระโลหิตอยู่ในเกณฑ์ปรกติ ร่วมกับการถวายกายภาพบำบัดเพื่อช่วยขยายพระปัปผาสะ และขับพระเขฬะ14 ก.ย. 2558 - เมื่อวานนี้ (13 ก.ย.) เผยแพร่ แถลงการณ์สำนักพระราชวัง เรื่อง พระบาทสมเด็จพระเจ้าอยู่หัว เสด็จฯ มาประทับ ณ โรงพยาบาลศิริราช ฉบับที่ 16 มีรายละเอียดดังนี้ตามที่คณะแพทย์ผู้ถวายการรักษาพระบาทสมเด็จพระเจ้าอยู่หัว ได้กราบบังคมทูลเชิญพระบาทสมเด็จพระเจ้าอยู่หัว ให้เสด็จพระราชดำเนินมาประทับ ณ โรงพยาบาลศิริราช และเมื่อวันที่ 3 กันยายน พุทธศักราช 2558 มีการอักเสบของพระปัปผาสะ(ปอด) ข้างขวาจากการติดเชื้อแบคทีเรีย คณะแพทย์ฯ ได้ถวายออกซิเจน ถวายพระโอสถปฎิชีวนะทางหลอดพระโลหิต และพระอาการดีขึ้นเป็นลำดับ ดังแถลงการณ์สำนักพระราชวัง ฉบับที่ 15เมื่อวานนี้ พระบาทสมเด็จพระเจ้าอยู่หัว มีพระปรอท(ไข้)สูงขึ้นอีก ร่วมกับมีระดับความเข้มข้นของออกซิเจนในกระแสพระโลหิตลดลง ความดันพระโลหิตปรกติ พระชีพจรมีอัตราเร็วขึ้นเล็กน้อย ผลการตรวจพระโลหิตพบมีลักษณะการติดเชื้อขึ้นอีก ผลตรวจเอกซเรย์พระอุระ (อก) พบมีการอักเสบของพระปัปผาสะ(ปอด) ข้างซ้ายส่วนล่าง ผลการเพาะเชื้อจากพระเขฬะ(น้ำลาย) ของหลอดพระวาโย(หลอดลม) ด้านขวา เมื่อวันที่ 3 กันยายน พุทธศักราช 2558 พบเชื้อแบคทีเรียหลายประเภท บ่งชี้สาเหตุการอักเสบของพระปัปผาสะ(ปอด) ทั้งข้างขวาและข้างซ้าย น่าจะเกิดจากการสำลัก(Aspirated pneumonitis) คณะแพทย์ฯ ได้ปรับพระโอสถปฏิชีวนะและถวายพระกระยาหารทางหลอดพระโลหิต ถวายออกซิเจนเพื่อให้ระดับออกซิเจนในกระแสพระโลหิตอยู่ในเกณฑ์ปรกติ ร่วมกับการถวายกายภาพบำบัดเพื่อช่วยขยายพระปัปผาสะ(ปอด) และขับพระเขฬะ(น้ำลาย)ขณะนี้ พระบาทสมเด็จพระเจ้าอยู่หัว ยังคงมีพระปรอท(ไข้) ความดันพระโลหิตอยู่ในเกณฑ์ปรกติ เสวยพระสุธารส(น้ำ)ได้บ้างจึงประกาศมาเพื่อทราบโดยทั่วกันสำนักพระราชวัง13 กันยายน พุทธศักราช 2558
แถลงการณ์สำนักพระราชวัง เรื่อง พระบาทสมเด็จพระเจ้าอยู่หัว เสด็จฯ มาประทับ ณ โรงพยาบาลศิริราช ฉบับที่ 16 คณะแพทย์ฯ ได้ปรับพระโอสถปฏิชีวนะและถวายพระกระยาหารทางหลอดพระโลหิต
พระบาทสมเด็จพระเจ้าอยู่หัว,แถลงการณ์สำนักพระราชวัง,โรงพยาบาลศิริราช